
Si bo no por hasi 
kosnan grandi, hasi 
kosnan chikitu na un 
manera grandi. 


/dabboussimotors 


Rekonosementu pa Fudeco 


TA BUSKANDO 
EMPLEADO 


INFO AT EVE@NAPABONAIRE.COM 


PA REFORSA NOS 
DEPARTAMENTU 
DI TIRE CENTER 


Riba Dia di Rincon Fudeco a risibí rekonosementu serka sra. Lourdes Juan Pedro. Motibu pa esaki ta pa e yama Fudeco danki pa nan aporte i 
sosten duná na su persona durante e añanan ku e tabatin su stènt riba Dia di Rincon. Pa hopi aña sra. Lourdes a partisipá aktivamente pa esei 
e ta gradisí e fundashon ku semper a yud’e. 


DESAPUNTO TOTAL 

Ku profundo doló na nos kurason pero konforme boluntad 
di Dios, nos ta partisipá ku a bai sosegá repentinamente den 
brasa di Señor 
Ifna Heyliger-Engelhardt 
*13-7-1944 28-4-2023 


Na nómber di su kasá stimá: 
+Richard Heyliger 
Su yunan: 
Brizaida i Hubert Margarita-Heyliger 
Eldra Heyliger 
+Wilfred ‘Timy’ Heyliger 
+Richard ‘Rich’ Heyliger 
José ‘King Poei’ Heyliger i 
Desiree Rosaria 
Marco i Edseline Thodé 
Nestor Gonzalez 
Sheryl Blanco 
Su ñietunan: 
Zaimara i Leagenne Ranis-Margarita 
Mitchell Martis i Lyshanne Salsbach 
Zuleyma Margarita 
Zeullivian Margarita i Arlindo Rodriguez de Amareira 
+Jean-Timothy Heyliger i Karin Dijkhof 
Tibisay Principaal i Mirgereau Martina 
Jean-Thailly Heyliger 
Elise i Dinand Scharbaai 
Joxyviënne Heyliger 
A-Briën i Romy Heyliger 
Su bisñietunan: 
Zijordi, Daily, Zijontje, Lili, Angelito, Zeygean, 
Zadi, Zavina, Zelior-Jay, Zaëxa, Keylah, Khloe i Timothy. 
Su rumannan: 
+Rose-Marie Gonzalez i fam 
Edwin Engelhardt i fam 
Gladys Zimmerman i fam 
+Erna Winklaar i fam 
Rudy Engelhardt i fam 
+Sylvia Martina i fam 
Carlos Engelhardt 
Magriet Engelhardt i fam 
+Paul Engelhardt i fam 
+Nelia Engelhardt i fam 
+Shanon Marcera i fam 
Su subrina- i subrinonan: 
Cheryl Gonzalez i rumannan 
Juni Engelhardt i rumannan 
Eddy Zimmerman i rumannan 
Aurelia Winklaar i rumannan 
Alan Engelhardt i rumannan 
Edsmenia Martina i rumannan 
Iviama Engelhardt i rumannan 
Faiza Boekhoudt i rumannan 
Maxi Celestina i rumannan 
Tur su prima i primu nan i demas famia. 
Su bon bisiña- i amigunan: 
Famia Margarita-Thodé, Ilse Vis-de Jongh, famia Sint-Jago i 
Jopi Giskus, Cancia Quandt, Jozef, Mario, Anthony Cecilia i 
demas bon bisiñanan na Boneiru i Kòrsou 
Staf i personal kompletu di Van der Tweel Bonaire 
Staf, gerente i personal di Don Andres 
BabRanis y Ranis Engineers i personal 
Demas famia: Heyliger, Engelhardt, Margaritha, Thodé, 
Ranis, Rodriguez de Amareira, Hooi, Balyn,Martis, Leonora, 
Principaal, Scharbaai, Gonzalez, Zimmerman, Winklaar i 
Martina. 
Nos diskulpa si den nos tristesa por a lubidá miembro di 
famia i demas konosinan. 


Akto di entiero ta tuma lugá djabièrnè 5 mei saliendo 
for di Consuelo Memorial. Ta risibi bishita di kondolensia 
di 1’or pa 3’or sigi pa un respons despues pa santana 
katóliko na Playa. 


† 


Lourdes Juan Pedro ta yama 
Fudeco danki 


KRALENDIJK--Pa hopi aña sra. Lourdes Juan Pedro tabata aktivo durante sele- 
brashon di Dia di Rincon. E tabata konosí pa bende su kosnan di boka dushi. Mirando 
ku Fudeco semper a koperá i duna sra. Juan Pedro un man, na su turno el a disidí di 
demostrá su apresio i gratitut pa e fundashon. Riba 30 di aprel, sra Lourdes a entregá e 
organisashon un plakat di gradisimentu na presidente di Fudeco sr. Janga. Aktualmente 
agrupashon musikal FMK ta den preparashon pa lansa un kansion krioyo dediká na 
bida di sra. Lourdes. 

DESAPUNTO TOTAL 


I N V I T A S H O N 


Yunan i nietunan ta invitá demas famia- i konosinan na un 
santu sakrifisio di misa na okashon di 
6 siman di fayesimentu di nos 
kerido tata stimá 
Julio Emigdio Rosa 


i 9 luna di fayesimentu di nos 
kerida mama stimá 
Criselda Magina Rosa-Nicolaas 


djawebs 4 mei pa 10’or mainta na 
Kapel di Fundashon Mariadal. 


Aseptá esaki komo un invitashon personal. 


KRALENDIJK – Si 
promé ku fin di e aña aki 
no logra haña sa e fecha 
eksakto ku spañónan a 
funda Rincon, gobièrnu 
mes lo bai apuntá 30 di 
aprel 2027 komo fecha pa 
e konmemorashon i sele- 
brashon. Esaki diputado 
James Kroon a trese di- 
lanti den su diskurso 
djadumingu último na 
apertura ofisial di ‘Dia di 


K R A L E N D I J K - 
Norbert Tadema ta basta 
desapuntá ku resultado 
di e keho ku el a entregá 
kontra polis. Ta trata aki 
di un keho pa motibu ku 
segun Tadema polis ta 
eli-miná kachó inhusta- 
mente. Despues ku a at- 
endé e keho a resultá ku 
e ta infundá pa motibu ku 
polis a aktua segun nan 
prosedura. “Esaki sim- 
plemente no ta kuadra, 
pasombra mi sa ku polis 
no tin niun prosedura pa 
ku esaki”, Tadema a bisa. 
El a hasi e keho aki na 
febrüari 2023, na nòmber 


di doñonan di kachó ku ta 
sinti nan mes perhudiká 
pa motibu di akshon di 
parti Kuerpo Polisial Hu- 
landa Karibense (KPCN). 
E grupo aki ta tilda polis 
di mata kachó pa loko na 
momentu di un insidente 
den kua kachó ta morde 
hende òf bestia. 
Den e último lunanan 
e situashon di kachónan 
riba kaya a bira preoku- 
pante. E kantidat di insi- 
dente kaminda enbèrdat 
kachó ta morde un per- 
sona i ku esaki mester di 
tratamentu médiko, ta ou- 
mentando. 


Kontinuamente Tade- 
ma ta bin den publisidat 
den su afan pa logra mihó 
trato pa bestia. Spesial- 
mente e ta bringa kontra 
e proseder di polis na mo- 
mentu ku un kachó morde 
un hende òf un otro bes- 
tia. E ta haña ku polis no 
ta apto pa determiná si 
mester eliminá un kachó 
òf no. Mirando ku nunka 
nan a risibí preparashon 
pa rekonosé un kachó 
agresivo. 
E ta keda enfatisá ku 
KPCN mester di un de- 
partamento di agentenan 
spesialisá pa atendé ku 


bestia. Pues polis di bes- 
tia. Esaki lo ta e solushon 
pa un pro-blema basta do- 
loroso pa tur partido en- 
volví. 
BONERIANO a tuma 
kontakto ku KPCN tokan- 
te e resultado di e keho 
pero KPCN ta ninga di 
duna un reakshon. 


“Lamentablemente nos 
no por duna informashon 
tokante kehonan ku nos 
ri-sibí pa motibu di priva- 
sidat. Lo kual si mi por 
bisa ta ku e persona a 
risibí un ‘update’ di nos 
departamento di kasonan 
interno”, e bosero a reak- 
shoná. 


Si no logra haña fecha promé ku fin di aña 
Dia 30 di aprel 2027 dia ku a funda Rincon 


Rincon’. “Awe ta dia pa nos 
huntu disfrutá di e fiesta ku 
Rincon so por selebrá. E 3 
islanan ta bai traha huntu pa 
loke ta trata e parti kultura 
di e islanan. Dia di Rincon 
a kuminsá ku e meta pa 
uni e hende. Otro aña 35 
aña ‘Dia di Rincon’ mes- 
ter bira mas grandi. Hopi 
mucha ta partisipá i nos tin 
futuro pa e parti kultural. 
Esaki ta e fiesta kultural 


mas grandi den Karibe”, 
Kroon a indiká. E manda- 
tario a bisa ku aki 4 aña 
ta selebrashon 500 aña 
di Rincon, e bario mas 
bieu di Boneiru. Riba dia 
30 aprel 2027 nos por 
selebrá 500 aña di bario 
Rincon. Ta den proseso 
si ta selebrá riba e fecha, 
‘Dia di Rincon’, 500 aña 
di fundamentu di e bario 
aki. 


K R A L E N D I J K - 
Kuerpo Polisial Hulanda 
Karibense(KPCN) ta mira 
bèk ku satisfakshon riba 
Dia di Rincon, 30 di aprel. 
E dia a kuminsá ku un 
santu sakrifisio di misa i 
ku hisamentu di bandera 
di Rincon bou di ouspisio 
di agentenan di KPCN, 
prosedente di Rincon. 
Durante dia tur kos a 
kana sin niun problema. 
Den oranan di anochi du- 
rante e último simadan 
a hasi detenshon di dos 
hóben riba Kaya C.D. 
Crestian despues di un 
bringamentu. A detené un 
mucha hòmber di inisial 
S.M.L. di 17 aña di edat 
en konekshon ku violen- 
sia públiko, maltrato i pa 
resistí kontra un ámtenar 
den funshon i un mucha 
hòmber di inisial G.R.O. 


Dia di Rincon a bai 
trankil 


di 17 aña di edat en konek- 
shon ku violensia públiko, 
resistensia ku violensia 
kontra un ámtenar den 
funshon, pa no duna oido 
na òrdu di polis i pa op- 
strukshon di un akto ofisi- 
al. Durante e bringamentu 
aki algun polis den nan 
ora liber (in burger) a bai 
atendé ku esnan enbolbí 
miéntras a pidi refuerso di 
demas koleganan. Na nan 
yegada mester a hasi uzo 
di un arma reglamentario 
pa a lòs tiru di atvertensia. 
Ta investigando e kaso. 
Por konkluí pues ku 
Dia di Rincon tabata unu 
trankil kaminda pueblo di 
Boneiru i bishitantenan a 
laga mira atrobe ku huntu 
nos por sòru pa un dia seif 
i dushi. Huntu nos ta kar- 
ga e responsabilidat pa un 
isla seif. 

KRALENDIJK – Fran- 
sisco (Bubuchi) Janga a tra- 
ta na bai koba saka lombri- 
shi di su tata Broertje Janga 
den kurá di Ma Djindjin. 
Pero na momentu ku el a 
tira piki den suela el a tende 
un bos ku a bis’é: “Bai for 
di aki i kumpli ku e tarea ku 
bo tin.” Den orea di hopi 
hende e palabranan aki di 
Bubuchi Janga a zona stra- 
ño. Parse ku e tabata papia 
den parábola. 


Durante fin di siman a eligí un direktiva nobo pa e organisashon di peruano bibá 
na Boneiru, Arriba Perú. E direktiva ta konsistí di presidente Max Velarde, vise 
presidente Lucas Gomes, sekretario di ekonomia Joselyne Porras, sekretario di de- 
porte Willian Delarosa i sekretario di kultural Reyneiro Cueva. Riba e foto miem- 
bronan di direktiva bobo di Arriba Perú, huntu ku eks presidente, Luis Rodriguez. 


Direktiva nobo Arriba Perú 


“Un bos a papia ku mi!” 
Bubuchi kier a koba saka lombrishi di su tata 


Na 1989 e tata di Bubu- 
chi, Broertje Janga, tambe 
a papia den ‘parábola’. E 
tabata un tiki desepshoná 
e tempu ei, pasobra taba- 
tin hopi resistensia, entre 
otro di mandatarionan di 
UPB, pa a realisá ‘Dia di 
Rincon’. Den su diskurso 
durante e promé ‘Dia di 
Rincon’ el a referí na e difi- 
kultat aki, loke a pone ku el 
a bai den kurá di kas di Ma 
Djindjin, su mama, pa koba 


su lombrishi saka hiba otro 
kaminda. 
Yu di fundadó di ‘Dia 
di Rincon’, Bubuchi Janga 
a bisa djadumingu: “Mi 
tin un siman sin drumi i ke 
trese esaki dilanti. Aña pasá 
tabatin poko turbulensia. 
Algun hende a deseá pa mi 
no ta aki mas. Pero Dios ta 
disidí i mi t’ei. Mi a papia 
ku tur hende rònt di mi. 
Mi a pensa pa laga ‘Dia di 
Rincon’ bai.” 


“Mi tata tambe a pasa 
den hopi turbulensia. E ta- 
bata ke a saka su lombri- 
shi kaminda e ta derá, pa 
sak’é i bai fo’i Boneiru. Mi 
tambe a bai na e sitio aki. 
Mi a topa e piki tambe, ka- 
minda mi tata Broertje a bai 
pa saka su lombrishi. Pero 
mi a tende un bos bisa mi: 
‘Bai for di aki i kumpli ku e 
tarea ku bo tin’.” 
Bubuchi Janga a bisa 
ku momentu ku a kuminsá 


traha riba ‘Dia di Rincon’ 
pa 2023, tur kos a hala pa 
e pasa. 
“Nos no ta bai laga ‘Dia 
di Rincon’ kai pa nada. Nos 
lo bira mas fuerte. Awe nos 
ta bai kome i balia, mus- 
tra mundu ku union ta hasi 
forsa. 
Manera e kantikanan ta 
bisa: ‘Mainta nos ta den 
kobá i atardi pa anochi, nos 
ta den gloria’.” 


KRALENDIJK 
– 
Tourism Corporation Bo- 
naire (TCB) ta anunsiá 
ku den luna di aprel 2023 
Boneiru a yama bon biní 
na en total 15.411 bishi- 
tante ‘stayover’. Den luna 
di aprel di aña 2019 a 
registrá 14.100 bishitante 
‘stayover’. E aña akí a 
registrá 9% mas bishitan- 


Resultado preliminar di turismo na Boneiru pa aprel 2023 
15.411 turista a bishitá Boneiru 


te ‘stayover’ kompará ku 
luna di aprel di aña 2019. 
E dos merkadonan di pro- 
sedensia mas grandi pa 
nos isla ta e bishitantenan 
hulandes, en total 6701 
(43%) i e bishitantenan 
merikano (21%). Bishi- 
tantenan ‘stayover’ hu- 
landes ta prinsipalmente 
prosedente di e provinsi- 


anan den parti sùit i parti 
nort di Hulanda, miéntras 
ku mayoria bishitantenan 
‘stayover’ for di Merka ta 
bini for di Florida, New 
York, California, Penn- 
sylvania, North Carolina 
i Texas. Un total di 2832 
di e totalidat, tabata prose- 
dente di Kòrsou. 
Aruba tambe a bini 


dilanti 
komo 
merkado 
prominente pa Boneiru, 
ku 562 bishitante ‘stay- 
over’ den luna di aprel. 
Esaki ta pone ku luna pasá 
Aruba a bira e di kuater 
merkado ku a presta mas 
mihó. E festividatnan kul- 
tural di Boneiru, manera 
Dia di Rincon, a hunga 
un ròl importante pa loke 
ta trata atrakshon di mas 
bishitante for di e ante- 
rior Antia Hulandes, loke 
a hasi e oferta diverso di 
turista na Boneiru mas 
grandi ainda. 
Merkadonan sekunda- 
rio, entre otro Alemania, 
Canada, Bélgika, Reino 
Uní i Suisa, a mantené 
nan 
partisipashon 
den 
merkado den luna di aprel 
2023, komparabel ku luna 
di mart 2023. 


Kontinuamente 
TCB 
ta evaluá e situashon di 
industria di turismo pa 
medio di vigilá e indi- 
kadónan mas importante 
di prestashon i kompará 
esakinan ku e situashon 
di promé ku e pandemia. 
Awor akí aña 2019 ta sirbi 
komo barometer pa midi 
turismo. 
Bishitantenan for di 
Merka a keda un prome- 
dio di 7 anochi i bishi- 
tantenan for di Hulanda 
a keda un promedio di 14 
anochi. Mas aleu mayoria 
turista merikano ta di edat 
mediano (55+), miéntras 
mayoria turista hulandes 
ta 45+. 
Na luna di mart 2023 
29 barku krusero a bishi- 
tá Boneiru, ku en total 
67.625 pasahero. 

Dianan 4 i 5 di mei na Tera Kòrá Ranch 
‘Reggae Freedom Festival’ 


KRALENDIJK 
-- 
Djaweps 4 i djabièrnè 5 
di mei, Fundashon Eduká 
Boneiru (FEB) ta presentá 
‘Reggae Freedom Festi- 
val’ na Tera Kòrá Ranch. 
Fundashon FEB ta or- 
ganisá e festival i ta hasi 
posibel ku por bishitá e 
festival gratuitamente ku 
sosten di Vfonds; Nation- 
aal Fonds voor Vrede en 
Vrijheid i Veteranenzorg. 
Despues di a organisá 2 
aña un kuminda di libertat, 
ku tur e restrikshonnan du- 
rante e periodo di Corona, 
5 di mei ku presentashon 
di vários presentashon di 
diferente artista boneria- 
no, esaki ta bira pa Fun- 
dashon Eduká Boneiru e 
promé festival grandi na 
Boneiru. 


Pasado di sklabitut 
Despues ku Mark Rutte 
na desèmber 2022 a ofre- 


sé despensa pa aktuashon 
di Estado Hulandes den 
pasado di sklabitut, Fun- 
dashon Eduká Boneiru a 
skohe pa hasi un intento 
pa papia tokante e tópiko 
delikado akí tambe duran- 
te di festival di libertat na 
Boneiru. 
E pasado di sklabitut 
ta un parti hopi doloroso, 
importante di nos historia 
kompartí ku te ku poko 
tempu ei no a haña masha 
atenshon. 
Di 1 di yüli 2023 te ku 
1 di yüli 2024, den henter 
Reino ta duna èkstra a- 
tenshon na Aña di Kon- 
memorashon di Pasado di 
Sklabitut. 


Konmemorashon di 
defuntu 
Dia 4 di mei durante 
Konmemorashon di De- 
funtu, Fundashon Eduká 
Boneiru ta duna un ini- 


sio pa pone atenshon na 
esaki pa medio kòmber- 
sashon ku otro tokante e 
tópiko akí, kompañá ku 
presentashon di e pelíkula 
‘Tula, the Revolt’. ‘Tula, 
The Revolt’ ta un sto- 
ria impreshonante ku a 
sosodé di bèrdat tokante 
opreshon, desesperashon i 
traishon. Un relato tokante 
e lucha desigual pa husti- 
sia i tokante inspirashon, 
amor i libertat. 
Riba e anochi akí ta 
presentá tambe e pelíkula 
kòrtiku ‘Kamp op Bo- 
naire’. A realisá e doku- 
mental akí ku yudansa di 
Komité Nashonal 4 i 5 di 
mei. 
‘Kamp op Bonaire’ ta 
laga mira diferente storia 
di habitantenan di islanan 
ku a pasa den e periodo 
rònt di Dos Guera Mundi- 
al na Antia. Den e pelíkula 
tin imágennan históriko 


spesial di entre otro Bo- 
neiru, Kòrsou i Aruba. Is- 
mael Soliano, ku ta biba 
na Boneiru, ta konta su 
storia personal tokante e 
impakto na Boneiru du- 
rante e periodo akí. 


Festival di reggae 
Djabièrnè 5 di mei di 
7’or di anochi pa 2’or di 
mardugá, ta selebrá libe- 
rashon di Hulanda despu- 
es di Dos Guera Mundial i 
tambe liberashon di hende 
en general, pa medio di 
presentashon di tres banda 
di reggae di Boneiru, Kòr- 
sou i Hulanda. 
Di Boneiru esei ta 
Equal Rights & Justice, 
The Lions Band di Kòrsou 
i Mimoun and the Heal- 
ers di Hulanda kombiná 
ku artistanan di Boneiru. 
Ademas tin posibilidat pa 
kome i tin presentashon di 
algun DJ. 
Ta 
realisá 
‘Reggae 
Freedom Festival’ ku ko- 
perashon di poblashon 
lokal, bou di direkshon di 
Bert van Bergen, presi- 
dente di Fundashon Eduká 
Boneiru i inisiadó di e fes- 
tival. 
Ademas di ta Kwartier- 
maker pa Komité Nasho- 
nal 4 i 5 di mei di Hulanda 
na Boneiru, organisadó 
i presentadó di Festival 
di Liberashon 5 di mei i 
Freedom Meals na Bonei- 
ru, van Bergen ta direktor 
di e kompania di konstruk- 
shon i ofisina di asesoria 
tokante konstrukshon, All 
in One Services. Debí na 
su relashon ku Kòrsou, el 
a lanta, biba i traha den 
e kultura antiano, e ta un 
konstruktor pashoná di 
un komunidat multi kul- 
tural sano i gran amante di 
músika reggae. 


Algu bunita 
Organisando e festi- 


val anual akí di músika, 
van Bergen, ke duna algu 
bunita na komunidat di 
dushi Boneiru, ku ta hopi 
pegá na su kurason. 
“Esensia di e proyekto 
‘Reggae Freedom Fes- 
tival’, aña di konmemo- 
rashon 4 i 5 di mei 2023, 
ta pa kombiná dos tópiko 
esensial ku tin di ber ku 
rekonosimentu. Un doló 
ku tin rais fuerte den nos 
komunidat. 
Un komunidat ku komo 
promé ta spera rekonosi- 
mentu i mester di esaki 
tambe pa prosesá doló ku 
tin di ber ku un futuro ka- 
minda libertat, demokrasia 
i derecho humano mester 
haña tur atenshon,” segun 
van Bergen. 


Komunidat multi 
kultural 


Fundashon Eduká Bo- 
neiru ta traha na un komu- 
nidat multi kultural sano 
na Boneiru. 
E ta duna konseho i 
ofresé sosten na vários 
evento di músika i de- 
porte 
ku 
ta 
organisá 
anualmente i ta stimulá 
barionan na Boneiru i spe- 
sialmente hóben, pa parti- 
sipá téknikamente den tur 
fase di desaroyo i produk- 
shon di e festival. 
Fundashon 
FEB 
ta 
guia den tur proseso di 
trabou i ta dirigí su mes 
spesialmente riba krese- 
mentu i komunikashon 
interkultural, interakshon 
entre hendenan ku un 
diferente orígen kultural. 
E fundashon ta para pa e 
forma akí di edukashon. 
E ta krea i stimulá komu- 
nikashon habrí i transpa- 
rensia na trabou. ‘Huntu 
fuertemente pa otro’, lema 
ta tambe. 

KRALENDIJK 
-- 
Dindja nanishi puntá ta 
un di e posibel kousanan 
di morto di hopi piská 
morto na kosta boneriano. 
STINAPA ketu bai ta in- 
vestigando di morto di 
piskánan chikí na kosta 
di Boneiru. Manera ya ta 
konosí algun siudadano a 
bati alarma riba nan kue- 
nta di Facebook , debí a 
nota kantidat di piska chikí 
morto na kosta. STINAPA 
despues a hasi algun inves- 
tigashon a yega na un posi- 


STINAPA ta splika morto di piská i turtuga 
Djindja nanishi puntá ta kousa morto di otro piská 


bel aklarashon. 
Segun 
STINAPA, 
ta 
parse ku un kantidat grandi 
di larva di piská djindja na- 
nishi puntá a bin biba Bo- 
neiru algun luna pasá i a 
keda ku tiki rekurso i hopi 
kompetensia. Konsekuent- 
emente e situashon a kou- 
sa un bahada di e poblashon 
masivo. Faktornan ambien- 
tal òf brote di malesa di ko- 
ral tambe por a kontribuí na 
e evento aki. Esaki sinem- 
bargo ainda ta den investi- 
gashon. 


E djindja nanishi puntá 
ta tóksiko, i ta posibel ku 
otro piskánan, manera tur- 
tuga i lionfish ta komiendo 
djindja nanishi puntá mor- 
to. Esaki ta trese kuné ku 
nan tambe ta bira malu i 
muri. Esaki na su turno ta 
aklará dikon STINAPA ta 
risibiendo informashon ku 
ta topa piská i turtuga mor- 
to. Sea Turtle Conservation 
Bonaire ta hasiendo tur po- 
sibel pa salba e turtuganan 
malu. 


KRALENDIJK -- Mo- 
mentu simadan di Chana 
i Dui a yega na altura di 
Parke Wilhelmina, polis 
mester a para Rincon Boyz 
di toka. Kantidat di hende 
rònt di e treiler momentu 
ku nan a yega dilanti di 
Flamingo Express Dutch 
Caribbean i e regla di po- 
lis tabata momentu yega 
na e sitio, tur grupo ta stòp 
di toka, despues ku ya nan 
a toka pasa den diferente 


Polis a para Rincon Boyz di toka 


kaya di Playa. 
Motibu tambe ta ku a 
pidi pa stòp di toka riba 
treiler, pasobra tabatin otro 
agrupashon musikal krioyo 
ta tokando den Parke Wil- 
helmina pa tur hende sigui 
baila. 
Polis a duna òrdu pa 
Rincon Boyz stòp di toka, 
pero dado momentu nan a 
kuminsá toka. Polis mes- 
ter a aserká e treiler i duna 
señal fuerte, indiká pa para 


e músika. Esaki no a kai 
den masha bon tera serka 
e hendenan aglomerá rònt 
di e treiler. Palabranan di: 
“Gana di traha boso no tin. 
Floho boso ta. Laga e ban- 
da toka i nos ta komportá 
bon,” ta algun di e ekspre- 
shonnan ku por a tende na 
e sitio. 
Tambe esnan riba treiler 
di Rincon Boyz a pidi bolbe 
pidi, pero polis a bisa kla ta 
kla, te aki. 

KOME SALÚ PA BO TA 
BERDADERAMENTE 
SALÚ! 


“Ruman stimá, mi ta hasi orashon pa den tur sentido bo 
prosperá i pa bo ta bon di salú, meskos ku bo alma ta 
prosperá.” 3 Juan 1:2(BS) 


Kua mester ta salú; kurpa físiko òf kurpa spiritual (esta bo 
alma)? Tur dos ta importante, di balor pa otro i ta bon pa 
nan ta salú. Sinembargo, e alma t’ei pa semper miéntras ku 
e kurpa físiko ta deteriorá poko poko. P’esei ta importante 
pa bo kuida tur dos i keda salú. Esun físiko ta bon ora bo 
kome salú, hasi ehersisio i kontrolá na dòkter. 
Laga nos wak ki ora e alma ta salú. 
E promé nesesidat: Rekonosé ku bo ta un pekador i no por 
salba bo mes. Aseptá ku ta Hesus Su sanger so por salba 
bo. Pidi Dios pordoná bo pikánan i invitá Hesus bin biba den 
bo kurason. 
Despues sigui kome salú for di e Palabra di Dios pa bo 
madurá i asina yena e otro nesesidatnan manera; 
Komunikashon ku Dios - “hasi orashon sin stòp;” 1 Tesalo- 
nisensenan 5:17 
Komunion ku otro - “i no laga di asistí na nos mes reunion- 
nan, manera ta kustumber di algun, ma enkurashá otro; i 
muchu mas ainda, ora boso ta mira ku e dia ta yegando 
serka.” Hebreonan 10:25 
Konta otro di Hesus - “Pesei, bai i hasi tur e nashonnan 
disipel di Mi, ..., i siña nan pa kumpli ku tur loke Mi a ordená 
boso; i mira, Mi ta ku boso semper, te na fin di mundu." 
Amèn.” Mateo 28:19,20 
Tende, lesa, studia i memorisá e Palabra - “Bo palabra mi a 
skonde den mi kurason, pa mi no peka kontra Bo.” Salmo 
119:11 


Kome salú ku un meta: Un kurpa físiko salú i un alma bon 
ku Dios! 


Gilda Beukenboom-Sintjago 
Produkshon PGM 



Programanan di Bonaire.tv 
TELBO kanal 70 
Flamingo TV kanal 23 


Djárason 3 mei 2023 


12.00 Herensia Aruba: 
Euloterio Alexander (Boy) Escalona 
13.00 Aki Boneiru: 
Sita ku Kid (Glenn Albertina) 
14.00 Herensia: 
Prisca Rincon icecream i Arturo Alvaro 
15.00 BAPA: 
Antonio Arie Marcera 


16.00 Herensia: 
D'arcy Julian Lopes 
17.00 Aki Aruba: 
Hazaña mega museo (Heintje Ras) 
18.00 Herensia: 
Ernesto Servinio (Nechi) Wijman 
19.00 BAPA: 
Ernesto Netto Melaan 


20.00 Aktualidat: 
Mariela Andrea 
17.00 Dokumental: 
AFBW 
22.30 Herensia: 
Plantashi Jato Bako, Pos di Pia i 
Bèl di misa di Rincon (Nechi) Wij 
man 


Tur mèrdia 12’or ta kuminsá un programashon nobo di 4 ora. 
E programashon 
aki ta ripití pa 24:00. 


KRALENDIJK – E 
tim Ban Move Rincon ta 
lamentá destrukshon ku a 
tuma lugá na e obra di arte 
na Rincon. Tin hopi peti- 
shon pa laga e obra keda al- 
gun siman mas, pero awor 
ta bai evaluá sí ta laga esaki 
òf nò. 
Na promé lugá e tim Ban 
Move Rincon ke a yama un 
danki di kurason na un i tur 


¡Gracias por haber respondido mi llamado!” 04/25 


Mensaje de la Virgen Maria Reina de 
La Paz desde Medjugorje 
25 de ABRIL de 2023 
“Queridos hijos, los invito a todos a ser portadores 
de la paz y de la alegría de Jesús resucitado para 
todos aquellos que se encuentran alejados de la 
oración; a fin de que el amor de Jesús, a través de 
sus vidas, los transforme a una nueva vida de 
conversión y santidad. 


Destrukshon na obra di arte 


ku a apresiá i a hasi uzo di 
e obra di arte pa un bunita 
potrèt durante dianan tras 
di lomba. 
Na mes momentu ta 
lamentá ku pa djamars 
mester haña e situashon ku 
un òf mas hende a haña ta 
bon di kòrta wayanan di ko- 
riente i strep di koriente bai 
kuné. 
Tin hopi petishon di si- 


udadano i artista lokal pa 
laga e oba di arte keda un 
òf dos siman mas. Mirando 
e situashon awor aki Ban 
Move Rincon ta bai evaluá 
pa kit’é mesora pa motibu 
ku no ke lag'é den skur sin 
e lusnan. 
Pues sí ainda ke tin un 
bunita potrèt, pasa mas 
pronto posibel. 

Awèl si, no papia duru. Djis ta Òk- 
tober. Nan tei mané bolo atrobe. 
Awor si tur fiesta a kaba. Tur 
nos bishitantenan a bai, Bonè a 
bolbe bira ketu. 


- 


Hopi tráfiko na Boneiru. 
Tur luna kasi un barku 
di outo ta mará na waf 
ta skupi outo riba e 
isla aki. No ta bini mas 
karetera. Tráfiko ta mal 
pegá. Mas hende, mas 
outo, mas aksidente 
di tráfiko. Boneiru a 
kambia drástikamente. 
Tin hende ta kontentu, 


otro ta tristu, pasobra 
Boneiru no ta Boneiru 
mas. Ami a kuminsá pa- 
pia i skirbi mas i mas di 
“tempu ku Boneiru ta- 
bata Boneiru”. 
*** 
Dianan tras di lomba 
m’a tuma tempu pa 
sambuyá den algun do- 
kumento di ántes. Por 


ehèmpel den relatonan 
anual di gobièrnu, ku bo 
ta haña tambe riba nos 
wèpsait 
www.archivo- 
boneiru.com 
Ta hopi informashon 
tin den e relatonan aki. 
Tambe tokante outo i 
tráfiko en general. 
*** 
Na 1954, kasi 70 aña 
pasá, Boneiru tabatin 3 
konvoi, 9 bùs chikitu i 
banda di esakinan 224 
otro vehíkulo, esta 186 
outo partikular, 27 outo 
di servisio, 10 taksi i un 
motosaikel. Transporte 
di hende ku konvoi ta- 
bata den man di dos 
empresario, Achi Felix 
i Julio (Djul) Abraham. 
Ámbos tabata mantené 
servisio iregular entre 
e diferente barionan i 
Kralendijk (Playa). E 


pèrmitnan pa transporte 
di hende ku bùsnan 
mas chikitu, e outobùs- 
nan, tabata tur den man 
di boneriano. 
*** 
Komo ku tabatin un kan- 
tidat asina chikitu di ve- 
híkulo, e aksidentenan 
tambe tabata hopi limi- 
tá. Na 1954 a tuma lugá 
solamente 15 aksidente 
di tráfiko, spesifiká di e 
diferente forma: 8 aksi- 
dente ku tiki daño mate- 
rial, 3 aksidente ku hopi 
daño material, 4 aksi- 
dente ku herido. No ta- 
batin aksidente ku mor- 
to komo konsekuensia. 
*** 
Den e aña ei 59 perso- 
na a pasa eksámen pa 
kore outo i a haña un 
reibeweis. No ta tur e 
kandidatonan a slag na 
promé instante. A duna 
prohibishon 
pa 
kore 


DEN PASONAN 
DI BÒI 


E rúbrika aki no ta kos di tur dia den BONERIA- 
NO. Ta ora mi tin tempu, gana i tópiko pa skirbi 
ariba e ta sali. E tres elementonan aki ta hunga 
un ròl den salimentu di e rúbrika aki. E ta mas 
tantu un kos pa tene mi okupá, pa no lubidá 
e arte di skirbimentu. Tene tambe e dedenan 
fleksibel. Tene e tinu bei, purba pa no kai den 
ripitishon. 


outo na 9 persona pa 
periodonan di respe- 
ktivamente tres luna, 
ocho luna, un aña, tres 
luna, seis luna, ocho 
luna, dos aña, kuater 
luna i seis luna. 
*** 
Tabatin un komishon 
ku mester a tene su- 
pervishon riba trans- 
porte públiko na Bo- 
neiru. E komishon aki 
na 1954 tabata kon- 
sistí di J. Slieker komo 
presidente, miembro- 
nan J.B. Martis (Ben), 
A.N.J. 
(Achi) 
Felix, 
L.M. (Marino) Pourier 
i C.B.M. (Cor) Vis. Dor 
di baimentu di Slie- 
ker for di Boneiru, su 
puesto a bira vakante 
i a nombra na su lugá 
e hefe di polis di e isla 
den e posishon aki. 
*** 


Un bista di tráfiko na e krusada dilanti e edifisio aktual di CENTRO. Esaki ta di un 
foto di masoménos 100 aña pasá. 


Cor Vis tabata den ko- 
mishon ku tabata super- 
visá transporte públiko 


A.N.J. (Achi) Felix ta- 
bata un dje dos empresa- 
rionan ku konvoi. E otro 
tabata Djul Abraham. 

KRALENDIJK— 
Djárason 26 di aprel Ká- 
mara di Komèrsio i Indu- 
stria di Bonaire, KvK, a 
duna un otro workshop 
empresarial na studian- 
tenan di MBO. 


KvK ku workshop pa studiantenan 
di MBO 
Esaki ta den e kuadro di 
komportashon empresarial. 
E tabata un workshop inter- 
aktivo i e hóbennan a haña 
informashon balioso riba e 
tópiko. 
KvK ta duna hopi im- 


portansia na e tipo di e 
workshopnan aki pa duna 
e studiantenan i otro inte- 
resadonan un idea di loke 
ta posibel den e mundu 
empresarial . 


KRALENDIJK -- Ku 
gran apresio Davika Biss- 
essar Shaw i James Finies, 
na nòmber di Bonaire Hu- 
man Rights Organization 
(BHRO), a aseptá e honor 
pa medio di invitashon di 
e presidente di Komishon 
di Reparashon, CRC di 
CARICOM, profesor Hila- 
ry Beckles, pa risibí e status 
spesial di miembro asosiá. 
Finies a konfirmá e 
aseptashon di Bonaire Hu- 
man Rights Organization 
komo miembro asosiá na 
e reunion históriko di CRC 
tené dia 25 di aprel, na 
nòmber di antepasadonan 
boneriano. Antepasadonan 
hasí katibu, famianan kom- 
pletu, hòmber, muhé i mu- 
cha. Tambe katibunan sen- 
tensiá, di nos islanan ruman 
antiano, ku mester a traha 
komo kastigu te muri den 
e saliñanan di salu di Bo- 
neiru. Ku un durashon di 
bida kòrtiku, ku nan sodó, 
sanger i lágrima, nan a kul- 
tivá, kosechá, yena barku- 
nan i transportá míles i 
míles di tonelada di e oro 
blanku pa Hulanda, pa krese 
e pilá mayó di nan ekono- 
mia, peska, kresiendo nan 
ekonomia i enrikesé nan pa 
nan bira un di e nashonnan 


CARICOM ta entregá Bonaire Human Rights Organization 
Status spesial di miembro asosiá 


mas riku na mundu. Tur 
esaki dor di trabou pòrnada 
di nos antepasadonan i nan 
bida di durashon kòrtiku 
den e plantashinan di salu 
di horor akí. 
Pa hustisia reparativo, 
mas aleu Bonaire Human 
Rights Organization a risi- 
bí i dediká e honor akí na 
nòmber di e héroe boneria- 
no Martis di Katalina Janga. 
Den su karta di invitashon, 
na nòmber di Komishon di 
Reparashon di CARICOM, 
e presidente profesor, Hil- 
ary Beckles, ta rekonosé e 
kontribushonnan 
signifi- 
kante di Bonaire Human 
Rights Organization den 
defensa di derechonan hu- 
mano. 
E komishon di repara- 
shon di CARICOM, CRC, 
a keda establesé siguiendo 
e desishon na e di 34 re- 
union regular di hefenan 
di estado, ku a tene na yüli 
2013 na Trinidad i Tobago. 
CRC a keda asigná pa 
proveé 
konseho, 
kordi- 
nashon di strategia general 
di aktividatnan nashonal i 
regional pa studia repara- 
shon. Ta implementá esaki 
pa medio di investigashon, 
edukashon públiko, pre- 
parashon di kaso legal i 


altura i montante di e da- 
ñonan, diplomasia, aliansa 
ku sosiedat sivil, partisi- 
pashon di hubentut i pro- 
moshon. 
Esaki ta promé biá den 
historia ku Boneiru tin re- 
presentashon regional i in- 
ternashonal pa derechonan 
humano na e nivel di CA- 
RICOM. 
Bonaire Human Rights 
Organization ta mirando 


ansiosamente 
dilanti 
pa 
kuminsá traha ku e men- 
tenan grandi di e komishon 
di reparashon pa trese pro- 
speridat na nos gran region 
i pueblonan ku ta yama 
Karibe, komo ku nos tur ta 
kompartí historianan, desa- 
fionan, trouma i triunfonan 
komun. 
Apesar ku e kolonisadó 
hulandes a separá nos i ta 
kontinuá ta hasiendo esaki, 


komo ku nos tur a bini den 
mesun barkunan, nos a re- 
uní atrobe komo bisiñanan 
regional, komo ku nos, 
durante añanan a enkontrá 
hopi di e mesun opstáku- 
lonan, a tumba e mesun 
murayanan, a konkistá e 
mesun desafionan. I di bèr- 
dat, nos debe nos mes, un 
ku otro, pa rekonosé ku nos 
ta i semper tabata den esaki 
huntu. 

KRALENDIJK -- Buni- 
ta santu sakrifisio di misa 
na Rincon, promé ku sele- 
brashon di Dia di Rincon. 
Misa San Luis Beltran taba- 
ta yen di hende, entre otro 
diputadonan, miembronan 
di Konseho Insular, Mini- 
ster di Kòrsou i Gezagheb- 
ber Nolly Oleana. Misa 
tabata ofisiá pa Pader San- 
tiago Malagon, kende du- 
rante su predikashi a bisa: 
“Selebrá, pero den Su bo- 


Pader Santiago Malagon durante misa Dia di Rincon 
“Selebrá pero den Su boluntat” 


luntat.” Despues di misa a 
hisa bandera pariba di misa, 
esaki pa un grupo di polis, 
mayoria di Rincon. A mar- 
cha bai na busto di Broertje 
Janga i despues Plasa Com- 
merce, pa inisio di e sele- 
brashon. 
Aki a hisa bandera na 
Plasa 
Commerce, 
ban- 
dera di Boneiru i bandera 
di Rincon, ku nan himno. 
Despues a tuma 1 minüt 
di silensio pa esnan ku ta- 


bata aña pasá huntu ku nos 
i awor no mas. 
Despues a sigui ku hom- 
enahe na 3 persona, Bryan 
Nicolaas, Irlenska Martinus 
i Zales Anthony. Seguida- 
mente a yama Elba Mer- 
cera riba esenario, esun ku 
ta selebrá Dia di Rincon 
na Hulanda ya pa 20 aña. 
A dun’é plaka di rekonose- 
mentu pa loke e ta hasi na 
Hulanda. 
Elba a entrega hóbennan 


di futuro di Vespo, e Red 
Stars. Tambe a entregá pla- 
ka di mérito pa esnan ku ta 
pinta den bario di Rincon. 
Tambe esnan ku a kombertí 


e nòmber Rincon na entra- 
da di e bario. 
Papi Cicilia, embahador 
di Dia Di Rincon, a deklará 
dia di Rincon habrí. 

KRALENDIJK – E si- 
madan Ban wapa ku Chana 
i Dui un biá mas tabata 
grandi, djaluna Dia di O- 
brero, un dia despues di e 
fiesta grandi na Rincon. E 
simadan a kuminsá na al- 
tura di Van den Tweel Su- 
permarket. 
KLAVE a organisá e 
parti di e apertura ofisial. 
Timotheo 
Silberie 
a 
bisa e ta duna pabien na e 
simadan aki. Awe nos ta 
rekonosé ku esaki mester 
ta parti di edukashon. Ban 
sigui krea nos propio kul- 


Ban wapa ku Chana i Dui un biá mas grandi 


tura. 
Lucy Diaz, yu di Chana 
i Du, a papia i a bisa nan 
ta gradisí tur hende ku ta 
sostené e simadan. Balia 
disfrutá di simadan akí na 
Playa. 
Diputado Jolinda Craane 
tabata presente na lugá di 
diputado 
James 
Kroon, 
kende ta diputado di kul- 
tura, ku no por ta presente. 
El a gradisí famia Diaz pa 
e simadan ku ta krese mas 
i mas. Despues di a dirigí 
algun palabra, el a deklará 
e simadan habrí. 


JICN ta buska: 
CASE MANAGER 


Abo ke pone bo konosementu i abilidatnan 
na disposishon di reintegrashon di 
detenidonan? Abo ke hunga un papel den 
dunamentu di detenido un perspektiva pa 
futuro? Solisitá lihé! 


Mas informashon? 
Bishitá www.rijksdienstcn.com/vakatura 


Fecha di klousura: 17 di mei 2023 


Siña di bo historia, kultura i 
naturalesa 


TELBO kanal 70 Flamingo TV kanal 23 

KRALENDIJK—Un 
siudadano riba su kuenta 
di Facebook a ekspresá su 
preokupashon pa e situ- 
ashon na Seru Largu. E 
sitio ta konbertiendo su 
mes den un área kaminda 
ta benta tur tipo di sushi. 
No ta promé biá ku siu- 
dadanonan ku ta frekuentá 
eibanda, ta bati alarma. 


Asta muebel riba Seru Largu 


Den e kaso mas resien 
aki, a benta muebel bieu 
na e sitio. Seru Largu ta 
un atrakshon turístiko i ta 
di lamentá ku nan mester 
topa e bista mahos aki. Un 
yamada na instansianan 
konserní pa tene e sitio na 
bista promé ku e situashon 
kaba sali for di man. 


KRALENDIJK -- Siria 
Maduro i Bernardo ‘Bèrná’ 
Emerenciana a kasá resi- 
entemente. E pareha tabata 
masha kontentu, huntu ku 
miembronan di famia, pa 
presensiá e kasamentu sivil 
i e selebrashon. 
Awor ta papia di pare- 


Siria i Bernardo a kontraé matrimonio 


ha Emerenciana. Nan ta 
un kurpa, for di dia nan a 
kontraé matrimonio. Ta 
trata di un dama arubiano i 
un boneriano di pura sepa. 
Bèrná ta un siudadano bon 
konosí den komunidat. Un 
persona masha sosial, loke 
ta hasié konosí i bon ku tur 


hende. Bèrná a bisa durante 
kasamentu: “Mi ta kontentu 
i felis, pasobra awor mo- 
mentu mi bai drumi mi no 
ta mi so.” 
E arubiano a bisa: “Awor 
mi tin un bon kompañé i 
huntu den bon harmonia, 
nos ta sigui den bida. 

+ 
AVIASHON 


MÉKSIKO – Pa hopi 
aña e presidente mèksikano 
a trata na haña un kumpradó 
pa su Boeing 787 Dream- 
liner. Awor a bende e avion 
ku un otro gobièrnu. 
Depsues di kuater aña 
finalmente tin un kumpradó 
di e Boeing 787 ku regi- 
strashon XC-MEX. Gobièr- 
nu mèksikano a duna di ko- 
nosé ku a bende e avion ku 
gobièrnu di Tadzjikistan, 
pa un montante di 84 mion 


Boeing 787 presidensial finalmente bendé 


euro i lo bandoná México 
dentro di un siman. 
E avion tin solamente 
lugá pa 72 pasahero. Mas 
aleu tin un suite presiden- 
sial na bordo i entre otro ta 
ekipá ku un baño. 
Na 2018 Andrés Manuel 
López Obrador, e presi- 
dente di México, kende ta 
yama e avion faraóniko i 
sin fasun, a pone e avion na 
benta. E ganashi di e benta 
mester bai na benefisio di e 


poblashon ku pa gran parti 
ta biba den pobresa. 
E presidente ta di opi- 
nion ku funshonarionan di 
gobièrnu por bula ekselente 
ku buelonan regular. E mes 
te asta ta bula solamente 
den klase ekonómiko. 
López Obrador a pri- 
mintí di invertí e ganashi 
den konstrukshon di dos 
hospital den e siudatnan 
Tlapa i Tuxtepec. 
Durante e añanan ku e 


avion tabata na benta, a dis- 
idí pa usa e avion pa un otro 
meta den futuro. 
E avion lo mester a bai 
hasi buelo komersial pa 
un kompania di aviashon 
nashonal nobo bou di ous- 


pisio di e armada. 
E kompania nobo, Me- 
xicana, ku segun planifi- 
kashon mester a kuminsá 
ehekutá su promé buelo e 
aña akí, lo mester kuminsá 
sin e Dreamliner. 


DUBAI – A inisiá ku un 
investigashon na un pilot di 
Air India, kende durante un 
buelo a invitá un amiga den 
cockpit. E pilot a pidi e per- 
sonal di kabina mas biá pa 
fabornan no riparabel. 


Personal di kabina ta entregá 
Keho kontra pilot di Air India 


E insidente a tuma lugá 
dia 27 di febrüari bordo 
di un buelo di Air India di 
Dabia pa Delhi. Un miem- 
bro di e personal di kabina 
a entregá e keho serka e 
reguladó di tráfiko aéreo 


di India. Segun e trahadó, 
e pilot tabata bini ku regla- 
nan straño di cockpit. 
Asina e pilot tabata pidi 
e personal di kabina entre 
otro pa trese kusinchi den 
cockpit. Tambe e tabata 


duna nan enkargo pa sirbi 
kuminda i bebida alkohó- 
liko, riba kua e denunsian- 
te a bisa ku no tabata bon 
idea, pasobra no ta permití 
alkohòl den cockpit. Riba 
esaki e kapitan a reakshoná 
fuerte i ònbeskòp. E pilot lo 
a hasi remarkenan seksual 
kontra e personal di kabina. 
Promé ku buelo, e kapi- 
tan a pidi sí e muhé por 
haña asiento den klase di 
negoshi, pero esaki a re- 
sultá di no tabata posibel. 
Finalmente e muhé a sinta 
mas ku un ora den cockpit 
riba un ‘jumpseat’ i a haña 
kuminda i bebida di e klase 
sirbí. 


E ko-piloto, segun e per- 
sonal di kabina, parse ta- 
bata na soño momentu ku 
e kapitan tabata papia kara 
ku kara ku e muhé. 
Air India ta laga sa ku ta 
tuma e denunsia prinsipal- 
mente na serio i lo kolaborá 
kompleto ku e investi- 
gashon di DGCA. 
E kantidat di insidente 
bordo di buelonan di India 
Air a bin ta krese fuerte e 
último tempu. E diferensia 
grandi ku anteriormente ta 
ku e biá akí algu a bai robes 
den cockpit. Den mayoria 
kaso ta trata di pasahero 
fuma ku ta komportá nan 
mes malu den kabina. 


WASHINGTONG DC 
– Pilotnan di un Boeing 
737-900 di United a spanta 
djamars momentu ku un di 
e bentananan di cockpit a 
bula habri durante buelo. 
Buelo UA1274 di Unit- 
ed Airlines, a sali 6’or di 
mainta desde Bradley Air- 


Bentana di cockpit ta habri durante 
buelo di United 
port pa un buelo pa Wash- 
ington DC. Diesun minüt di 
despege, e Boeing 737 a re- 
gresá Bradley Airport bèk, 
pasobra e bentana di cock- 
pit a bula habri. Un gra- 
bashon di kombersashon 
entre e pilotnan i guia di trá- 
fiko aéreo, ta stipulá tambe 


e zonido di bientu. Na un 
dado momentu e pilot a 
mèldu guia di tráfiko aéreo 
ku no por tende e instruk- 
shonnan debí na e zonido 
fuerte.E avion a aterisá seif 
na Bradley Airport. E 178 
pasaheronan por a sigui nan 
buelo ku un otro avion. E 


pasaheronan a regresá seis 
ora mas lat na Washington 
ku tabata planiá. E orígen di 
e insidente ainda ta den in- 
vestigashon. Insidentenan 
di e grado akí kasimente no 
sa sosodé. Al kontrario, ta 
sosodé sí ku regularmente 
ku un bentana sa remen- 


tá. Un bentana ku ta bula 
habri, òf rementá, por sòru 
pa situashonnan peligroso. 
Asina na 2018 mas miem- 
bro di tripulashon na bor- 
do di un buelo di Sichuan 
Airlines a resultá heridá, 
despues ku un bentana di 
cockpit a kibra. 

12 
Djasabra 29 di Aprel 2023 


E djadumingu aki ta e dja- 
dumingu di e bon wardador. 
Un djadumingu unda nos ta 
resa pa vokashon pa saserdo- 
te, diseño i religioso den kon- 
bento. 


Manera e apòstel San Pab- 
lo ta bisa, rumannan rekonosé 
bo vokashon! San Pablo ta 
bisa aki no ta warda ariba un 


señal sino rekonosé kiko bo 
vokashon ta. 
San Francisco di Assisi ta 
rekonosé esaki no solamente 
pa rekonosé su vokashon, 
pero pa respondé y biba den 
e vokashon. 
E aña aki ta eksaktamente 


25 aña den konbento segun vokashon 


800 aña ku Kristu a papia kuné 
pa e skirbi e regla unda su sigu- 
idó nan ya pa 800 aña ta hasi 
nan voto di promesa. 


E djadumingu aki di e Bon 
wardador tini algu eigenaardigs. 
Kristu E bon Wardador y a nos 
su karnénan. Y ariba e dja- 
dumingu di vakashon? 
Kristu ta metáfora, ku ta 
splika nos ku Dios ta yama nos 
pero ku nos por dual tambe 
den nos kaminda. 
Kristu ta imágen di e amor 
di Dios aki na mundu y e metá- 
fora ku e ta usa di e imágen di 


E bon Wardador y ku ta yama 
su karnénan dus pa nos!! Pero 
tambe den vokashon. 


Kon? 
E promé ta bati na porta y 
porta ta wòrdu habri pa bo. 
Esei mi tambe a hasi pa promé 
biaha ku mi a bai serka nos 
sùrnan di san Francisco na 
Aruba. Despues hopi porta a 
habri pa mi rònt mundu. 


E segundo ta skucha. 
Mi a siña skucha hopi di 


Bèrdatnan 


Nunka hustifiká bo mes ku ningun hende, 
pasobra e persona ku stima bo no mester di dje, 
i e persona ku no ta stima bo lo no kere bo. 


No laga un hende kombertí den prioridat den bo bida, 
ora abo ta solamente un opshon den esun di dje. 
E relashonnan ta mihó ora nan ta balansá. 


Ora nos lanta mainta, nos tin 
dos simpel alternativa, nos ta bolbe bai drumi i soña, 
o nos ta lanta i nos ta pèrsigui e soñonan. 
E eskoho ta di bo. 


Nos ta laga esnan ku ta preokupá pa nos yora. 
Nos ta yora pa esnan ku nunka ta preokupá 
pa nos, i nos ta preokupá pa esnan 
ku nunka lo yora pa nos. 
Esaki ta e realidat di bida; e ta straño 
pero bèrdat, unabes bo realisá esaki, 
nunka lo ta lat pa kambia. 


No hasi promesa si bo ta kontentu. 
No kontestá si bo ta tristu. 
No tuma desishonnan si bo ta rabiá. 
Pens’é dos biaha, aktua di forma sabí. 


Tempu ta manera un riu, bo no por mishi ku 
e mesun awa dos biaha, pasobra e fluho 
ku a pasa nunka lo pasa otro biaha. 
Disfrutá di kada momento di bida. 


Si bo ta biba bisando kon okupá bo ta, 
e ora ei abo nunka lo ta liber. 
Si bo biba bisando ku bo no tin tempu, 
e ora ei abo nunka lo tin tempu. 
Si bo biba bisando ku lo bo hasié mañan, 
bo mañan lo no yega nunka. 


Pensa riba esaki i ku lo bon tin un bon dia! 


konbento, pero tuma invitashon 
asina mi mester a laga Aruba y 
bai den konbento na Hulanda. 
Dus mi a tuma akshon, den kon- 
bento den pashon mi skucha 
hopi den orashon y asina mi a 
wòrdu manda pa Bèlgika, In- 
dia, Norwegen, Terra Santa, 
Alemania y na Assisi Italia y na 
Roma. Awor sin pensa den Ka- 
thedraal di Den Bosch awor. 
Pero den e skuchamento 
kwa stem ta di Dios, cua pala- 
bra di Dios ta conoci na Su ber- 
dat y amor. 


E último rekonosementu. 
rekonosé e jamada di Dios 
kada dia. Esei kier men, keda 
den relashon unda mi a hasi mi 
promesa pa biba segun evan- 
gelio di nos Señor. Na unda ku 
nos ta sinti profundamente ku 
nos ta wòrdu yama na nos nòm- 
ber ku e mes a duna nos. Unda 
nos tini konfiansa ku su yama- 
da di amor y sinti ku e tei den 
nos bida ku un poder ku no ta 
di nos mes. 
ku rekonosiendo aki mi a kis 
pa drenta konbento Fran- 
ciscano dia 1 mei dia di obre- 

ARUBA 
STATIA/SABA/ST. MAARTEN 


THE BOTTOM – Stu- 
diantenan i dosentenan di 
Sacred Heart School na 
Saba, ta impreshoná ku e 
lèsnan digital ku Mediawe- 
gwijs a mustra siman pasá. 
Nan a haña oportuni- 
dat pa eksplorá teknolo- 
gia, eksperensia di realidat 


Lès di media digital na Saba 
Futuro ta digital laga nos bras’é 


virtual i eksperimentá ku 
pènnan 3D.E lèsnan ta un 
bista previo kòrtiku di siña 
moderno, usando teknolo- 
gia i multimedia pa yuda 
e muchanan mehorá nan 
pensamentu krítiko, resolvé 
problema, traha den tim i 
abilidatnan kreativo. 


Tambe tópikonan mane- 
ra tentamentu sibernétiko, 
rekonosé notisia falsu i 
adikshon na wega, ta keda 
duná durante e lèsnan i du- 
rante enkuentronan spesial 
ku mayor. 
Abilidat básiko 
Lèsnan digital ta siña 


e mucha kon pa usa e pa- 
labra digital den su ade- 
lanto i tambe pa tene kue- 
nta momentu ku ta buska 
esakinan. Pa medio di 
aktividatnan 
interaktivo 
haltu, studiantenan ta keda 
introdusí na kódigo di kòm- 
piuter, robòt i animashon. E 
lèsnan ta hinká den otro na 
e manera ku e alumnonan 
por praktiká lesamentu, 
skirbi i kuadra na mes mo- 
mentu. 
Un manera hopi intere- 
sante di siña i papia ku e 
muchanan, pasobra e ta asi- 
na dinámiko i entretené, un 
dosente a komentá despues 
ku su studiante a demostrá 
orguyosamente un palabra 
ku el a skirbi ku e pèn 3D. 


Enkuentro spesial 
Internet ta un mundu 
riku bunita di oportunidat, 
un lugá pa kreatividat ku 
tur hende por tin akseso na 
dje fásilmente. P’esei tam- 
be e por ta imprevisibel, 


suministrando un kantidat 
di mal informashon. 
Dosentenan di Medi- 
awegwijs a papia tokante e 
tópikonan akí ku e dosen- 
tenan pa asina nan por kon- 
tinuá e kombersashon ku 
nan studiantenan. Pa edu- 
kashon digital ta eksitoso, 
mayornan tambe ta enbolbí 
den e programa. 
Mayornan na Saba taba- 
ta hopi interesá den papia 
tokante e posibel peliger 
online, manera tentamentu 
sibernétiko i adikshon na 
wega. “Mi ke pa mi yu ta 
konsiente di e posibel peli- 
ger online i mi mes tambe 
ke siña kon pa evitá esaki,” 
un mayor a bisa. 
Mediawegwijs 
aktual- 
mente ta bishitando skolnan 
na Karibe Hulandes, ofre- 
siendo nan lèsnan digital 
di alfabetisashon. Despues 
di programanan eksitoso na 
St. Eustatius i Saba, nan ta 
na Boneiru for di 2 di mei. 


Alumnonan di skolnan básiko na Statia tambe a sele- 
brá weganan di Reino eskolar. Durante di e selebrashon 
djárason 26 di aprel, e muchanan a gosa i dibertí tur 
loke loke ku tabatin prepará pa nan. 
Selebrashon weganan di Rei 

ARUBA 
HULANDA 


DORDRECHT – Em- 
presa di seguro, CAK Dor- 
drecht, empresa mama di 
entre otro Promovendum i 
Besured, a haña but dor di 
atendé inkorekto, no kla i 
informá klientenan robes. 
Pa e motibunan akí e em- 
presa mester paga 2,5 mion 
euro na supervisor Auto- 
riteit Financiële Markten 
(AFM). 
Dia 21 di novèmber 2022 
ya a duna e but, pero AFM 
awor numa ta sali pafó debí 
na e proseso di opheshon. E 
indikashon di e but tabata 
un kantidat di violashon. 
E empresa di seguro a vio- 
lá por lo ménos tres aña e 


But di 2,5 mion pa empresa mama di Promovendum 


lei strukturalmente, segun 
AFM. 
Informashon ku CAK 
Dordrecht tabata duna kli- 
entenan, riba puntonan im- 
portante no tabata kla, in- 
korekto i falsu. Por ehèmpel 
tabata adaptá kondishonnan 
di seguro riba un manera ku 
e kliente difísilmente por a 
kai ariba i a oumentá premi 
di seguro di outo, miéntras 
konsientemente ta komu- 
niká vago, pa asina pa mas 
ménos posibel klientenan 
lo a kanselá nan seguro. 
E komunikashon di e 
empresa tampoko tabata 
bon, segun AFM. Tokante 
temanan importante, CAK 


Dordrecht tabata tuma kon- 
takto solamente via mail òf 
e site, sin ku a haña un pèr- 
mit pa esaki. 
CAK Dordrecht ta bisa 


ku nunka a perhudiká òf 
gaña klientenan. E pun- 
tonan riba kua AFM a 
mustra e empresa riba dje, 
mesora a korigí nan. E in- 


vestigashon, segun e em- 
presa di seguro, ta for di 
2018. CAK Dordrecht ta 
bai den apelashon kontra di 
e but. 


DEN HAAG – E hòm- 
ber hulandes, Yaslam Al- 
Tayeb, ku e grupo paramili- 
tar, Rapid Support Forces 
(RSF), a sekuestrá siman 
pasá, a keda lagá liber. Mi- 
nisterio di asuntunan ekste- 
rior ta laga sa ku djasabra 
a laga e hulandes liber, pa 
despues keda evakuá na 
un aeropuerto britániko na 
Cyprus. Di ei nan el a bula 
pa Reino Uní, kaminda e ta 
biba. 
E hòmber tabata di biaha 
di negoshi na e siudat di Su- 


ROTTERDAM – A tira 
riba un kompleho di apar- 
tamentu na Rotterdam, den 
mesun kaya kaminda dja- 
mars tabatin un eksploshon. 


Yobida di bala den kaya kaminda tabatin eksploshon 


E tiroteo a tuma lugá banda 
di 6’or di mainta den Van 
Speykstraat, den e bario 
Oude Westen. No tabatin 
herido. 


Por mira den e bentana- 
nan di e promé tres pisonan 
por lo ménos 18 buraku di 
bala, Omroep Rijnmond ta 
skirbi. Polis a haña tambe 
mas hùls. Ainda no a hasi 
niun detenshon. 
Den un veranda di un 
otro kompleho di aparta- 
mentu den Van Speykstraat, 
djamars anochi tabatin un 
eksploshon. E veranda a 
resultá ku hopi daño. Habi- 
tantenan di e kayanan den 
besindario a lanta spantá 
dor di e zonido fuerte. Po- 
lis ta investigando sí tin 
relashon entre e dos insi- 
dentenan. “Ayera tabata aki 


banda, tabatin un atake di 
bòm. Awe pa kasualidat ta 
riba mi veranda nan a tira,” 
un habitante spantá a bisa. 
Den e bario Crooswijk 
na Rotterdam, tambe taba- 
tin dos eksploshon e siman 
ku a pasa. Henter e region 
ta blanku di eksploshon. 
Segun Rijnmond, den e 
promé kuater lunanan di e 
aña akí, ya tabatin por lo 
ménos 50 eksploshon. Esa- 
ki ya ta mas ku henter 2022. 
Tin e sospecho ku e insi- 
dentenan na Rotterdam tin 
di aber ku negoshi di droga. 
Burgemeester Aboutaleb a 
bisa NOS luna pasá, ku e 


ola di violensia resien tin di 
aber ku un investigashon di 
droga den haf. E interseptá 
un total di 60 porshento asi- 
na di kokaina den e hafnan. 
E ora ei kriminalnan ta bai 
tira falta riba otro. 
Hopi biá miembronan di 
famia ta e víktima, segun 
Aboutaleb: “E loke bo ta 
mira awor, ta ku nan ta trata 
na intimidá welo, welo, ru- 
man òf tanta, ku atakenan. 
Esaki ta malu i peligroso. 
Rotterdam ta trata di 
haña kontròl riba e violen- 
sia ku èkstra patruya di po- 
lis, supervishon di kámara i 
un tim di reshèrshe èkstra. 


Hulandes sekuestrá na Sudan lagá liber 


dan, Khartoem, kaminda e 
tempu ei guera a kuminsá 
entre e armanda sudanes i 
RSF. Dor di esaki a sekue- 
strá e hòmber. 
Un bosero di asuntunan 
eksterior ta bisa ku enbèr- 
dat miembronan di RSF a 
sekuestrá e hòmber. Du- 
rante e periodo akí, e mi- 
nisterio tabata den kontakto 
estrecho ku famia di e hòm- 
ber. 
“Nos a konsehá tokante 
un opshon pa liberá Khar- 
toem di kua nan a hasi uso.” 


Famia a informá De 
Telegraaf 
ku 
Al-Tayeb 
awor ta na kaminda pa 
Gran Bretaña, kaminda e ta 
biba. E ta bon di salú. 
Anteriormente e famia 
tabata hopi preokupá ku su 
salú, mirando ku ta diabé- 
tiko i durante e sekuestro 
no tabatin remedi huntu 
kuné. 
Dia 15 di aprel Al-Tayeb 
a biaha pa un biahe di tra- 
bou pa Sudan, kaminda na 
momentu ei guera a ku- 
minsá. Despues di skonde, 


e stòk di kuminda i bebida a 
kaba i huntu ku un pòrtir di 
su akomodashon na Khar- 
toum, a disidí pa buska pa 
tienda. Na kaminda hòm- 
bernan armá RSF a sekue- 
strá nan. A laga e pòrtir 
liber, Al-Tayeb despues no 


tabata sa su paradero. 
Entre tantu a evakuá 
mayoria hulandes ku tabata 
na Sudan, debí na violensia 
kresiente den e pais afri- 
kano. Djadumingu e último 
buelo di evakuashon a ate- 
risá na Eindhoven. 

ARUBA 
KÒRSOU 


WILLEMSTAD – Re- 
sientemente a sali un artíku- 
lo den media lokal (“Twi- 
jfels over Landspakket”/ 
AD djasabra 29 di aprel 
2023) ku presidente di Ká- 
mara di Komèrsio i Indu- 
stria, sr. Billy Jonckheer, a 
indiká ku nan tin duda riba 
ehekushon, efektividat i 
puntualidat di e reformanan 
den e Pakete Pais. Durante 
su diskurso sr. Jonckheer 
aparentemente lo a indiká 
ku – riba e Pakete Pais i 
tambe e Areglo Mutuo di 
4 di aprel último – tin hopi 
inseguridat tokante e kapa- 
sidat p’e reformanan real- 
mente kondusí na krese- 
mente ekonómiko, pasobra 


WILLEMSTAD--Ri- 
ba petishon di Minister di 
Desaroyo Ekonómiko, sr. 
Ruisandro Cijntje, Kon- 
seho di Minister a bai di 
akuerdo pa kambia e des- 
tinashon di un tersera parti 
(⅓) di e zona ekonómiko 
situá na Nieuwe Haven 
(Koningsplein). E parti akí 
seguidamente lo bira un 


Riba pakete pais i areglo mutuo 
Gobierno ta duna 


no a konsultá sektor privá 
ora a traha na e Pakete Pais. 
Ademas sr. Jonckheer no 
ta kere ku e reformanan lo 
hisa resistensia di Korsou. 
Segun su deklarashon no ta 
kla tampoko ku ki motibu 
a hasi e “nulmeting”nan 
manera den enseñansa. E 
ta puntra su mes tambe 
dikon e reformanan no ta 
dirigí riba desaroyo sosial- 
ekonómiko. 
Finalmente, 
sr. Jonckheer ta puntra su 
mes dikon e gobièrnu ak- 
tual no a tuma su plan over 
di 2018, esta “Ban sembra 
awe pa kosechá mañan”. 
Gobièrnu di Kòrsou a 
keda sumamente asombrá 
di e deklarashonnan di sr. 


Jonckheer tokante e refor- 
manan manera ankrá den 
Pakete Pais. Manera konosí 
e Pakete Pais ta eksistí fo’i 
2 di novèmber 2020, pues 
promé ku Gabinete Pisas II. 
Pues e ta den ehekushon ya 
pa 2 aña i mei i ta straño ku 
ta awor numa presidente di 
Kámara di Komèrsio ta in- 
diká di tin duda riba e Pak- 
ete Pais i reformanan ku ta 
ankrá aden. Ademas, kon- 
trali na loke sr. Jonckheer 
ta pretendé, e reformanan 
den Pakete Pais no ta dirigí 
ningun momentu riba kre- 
sementu ekonómiko, pero 
primeramente riba hasi e 
sektor públiko mas resili- 
ente. Di e manera aki Kòr- 


sou por wanta un ‘shock’ 
eksterno mas mihó kom- 
pará ku temporada di pan- 
demia di COVID-19. Di 
otro banda, pa aselerá desa- 
royo ekonómiko, Gobièrnu 
ta trahando riba ehekushon 
di un plan ekonómiko ku 
por sierto mester bai akom- 
pañá pa invershonnan gran- 
di den e añanan benidero, 
tantu di sektor privá komo 
di Gobièrnu mes. 
Miéntras e preparashon- 
nan ta andando pa optené 
e fondonan nesesario pa 
por hasi e invershonnan 
dor di Gobièrnu mes, úl- 
timo invershonnan di parti 
di sektor privá a laga hopi 
di deseá. Gobièrnu te ainda 


tampoko a haña un plan 
konkreto di invershon di 
parti di sektor komersial ku 
ta indiká kuantu invershon 
konkreto nan miembronan 
ta bai hasi pa asina kompa- 
ñá e reformanan pa reforsá 
sektor públiko. Si presiden- 
te di Kámara di Komèrsio 
ke aportá na maneho i ke 
pa tum’é na serio, banda 
di e plan di 2018 e mester 
indiká tambe kiko ta bai ta 
e invershonnan di su miem- 
bronan ku por konta kuné. 
Ora ta asina leu, Gobièrnu 
gustosamente ta para habrí 
pa traha un plan di inver- 
shon komun pa aselerá 
kresementu di ekonomia di 
Kòrsou. 


Na Nieuwehaven/Koningsplein 
Zona industrial nobo 


área industrial/ komersial 
ku lo sirbi pa aktividatnan 
ekonómiko 
manera 
en- 
tre otro produkshon, ser- 
visio logístiko, i servisio 
teknológiko. Mas di 60 em- 
presa, tantu lokal komo in- 
ternashonal, lo haña e opor- 
tunidat próksimamente di 
por establesé nan mes den 
e área industrial/komersial. 


Parke industrial na 
Brievengat ta yen pa un 
tempu kaba i Curinde, 
kende ta na enkargo di 
entre otro e maneho di e 
parke industrial akí, a in- 
diká ku regularmente nan 
ta risibí mas petishon di 
empresanan ku ta deseá di 
establesé nan mes den un 
área 
industrial/komersial. 


Netamente esaki tabata e 
motibu pa kua Curinde a 
aserká Gobièrnu di Kòr- 
sou na aña 2018 ku e peti- 
shon pa hasi e ahuste den e 
zona ekonómiko na Kon- 
ingsplein pa por akapará 
e demanda ku ta eksistí pa 
un área industrial/komer- 
sial adishonal. E petishon 
a tuma su tempu, mirando 
ku ta trata aki di un kam- 
bio di lei, pero finalmente 
Ministerio 
di 
Desaroyo 
Ekonómiko (MEO), Min- 
isterio di Finansa i Curinde 
por anunsiá ku esaki a bira 
un realidat. 
Sobrá dos tersera parti 
di e área na Koningsplein 
ta sigui fungi komo zona 
ekonómiko i lo kontinuá 
ku aktividatnan regular. E 
pida ku lo fungi komo área 
industrial komersial lo tin 
su propio entrada via Dok- 
weg i e zona ekonómiko ta 


sigui hasi uso di e entrada 
via Nieuwe Haven. Prók- 
simamente Curinde lo bai 
traha riba e trayekto pa mo- 
dernisashon di lei di zona 
ekonómiko kual tambe lo 
kontribuí na atraé otro tipo 
di aktividat den e zona. 
Kontrali na e lei ku 
ta 
mara 
kompanianan 
den e zona ekonómiko 
pa eksportá, esnan den e 
zona industrial komersial 
no nesesariamente mes- 
ter ta un empresa ku e en- 
foke 
riba 
eksportashon. 
Naturalmente si un di e 
empresanan den e área in- 
dustrial/komersial ta de- 
seá di eksportá, nan lo por 
hasi esaki libremente. Em- 
presanan establesé den e 
área industrial komersial 
ta paga tur impuesto i OB 
lokual ta nifiká ku nan ta 
bai kontribuí aktivamente 
na e ekonomia. 

ARUBA 
ARUBA 


ORANJESTAD -- Di- 
asabra anochi un accidente 
a tuma luga riba lama ca- 
minda dos boto a dal den 
otro den area di Barcadera. 
Un famia completo a pasa 
den un susto di nan bida, 
ora cu nan tawata direccion 
rif. 
Locual a sosode; e boto 
yama CHLOE cu un total 
di 8 persona aden di cual 


ORANJESTAD -- Di- 
asabra anochi pa mas o 
menos 10:30 polis a bay 
pura ariba e caminda di 
Green Corridor, pa ta ex- 
acto ariba e brug nobo. 
Eynan a sosode un boks- 
mento, unda un Suzuki 
Swift maneha pa un ho- 
ben a perde control com- 
pletamente ariba e stuur. 


ORANJESTAD -- Dia- 
domingo mainta rond di 
11’or y mey polis y am- 
bulance a bay den Ave- 
nida Milo Croes pa un ac- 
cidente ariba e crusada cu 
ta bay pa Rumbastraat. Un 
v-car maneha pa un pareha 
turista di edad lo no a duna 
preferencia y te lora dilanti 
un Nissan March cu tawata 
biniendo di pabou. 
Den e impacto e Air- 
bag nan di ambos auto a 
sali. Chauffeur di e Nis- 
san March cu ta un señora 


Di tres incidente cu botonan den canal di Barcadera 


2 menor ta wordo gedal 
door di un otro boto, di cual 
e capitan tawata burachi. 
Segun informacion, esnan 
den e boto Chloe lo a trata 
di haci tur seña posibel y 
tawata grita pero asina mes 
e boto yama Palo Bieu a bin 
dal contra nan. 
Den e impacto un mu- 
cha a wordo herida y tawata 
mester di atencion medico. 


Despues di e incidente aki, 
mesora a bati alarma via 
Marine Radio pa pidi au- 
xilio. Un persona abordo 
di e boto di famia a risca su 
bida door di bula na awa y 
subi e otro boto pa stop e 
motor. Y di e manera aki lo 
a ripara cu e homber ariba 
dje tawata bebi. 
Mientrastanto ariba e 
waf di Barcadera a presenta 


Ambulance, Polis y Slach- 
tofferhulp pa duna nan asis- 
tencia. E menor di edad a 
ricibi atencion di Paramedi- 
conan y segun nos a com- 
pronde e lo a wordo hiba 
Hospital pa observacion. 
Famia a keda desapunta, na 
momento cu Kustwacht no 
a actua contra e capitan di 
e boto yama ‘Palo Bieu’, 
unda cu na final e Capitan 
por a bay su cas sin ningun 
consecuencia. 
Mientras cu e famia ta 
pasa den un susto grandi y 
un criatura ta resulta herida. 
Esaki ta di tres accidente 
maritimo di ultimo añanan 


cu ta sosode den e canal 
entre costa y e rifnan. Por 
corda di e boto cu un famia 
cu tabata bayendo otro ban- 
da cu tambe a haya nan mes 
envolvi den un accidente. 
Tambe tabatin esun di un 
hoben cu tabata ski y a dal 
den un cabuya. Sinembargo 
tur tabata na diferente pun- 
to di e canal. 
Probablemente lo bay 
test e capitan di e boto ‘Palo 
bieu’ cu tabata esun cu a dal 
den Chloe. Naturalmente 
mester busca testigonan 
tambe, pasobra probable- 
mente e caso por termina 
den corte. 


Pareha turista di edad envolvi den accidente 
ariba Avenida Milo Croes 


tawata tin mester di e asis- 
tencia medico. 
Na prome instante a pidi 
pa 2 ambulance, pero na fi- 
nal ta e señora di e March 
so a wordo atendi pa e 
Paramediconan. E pareha 
turista di edad lo no tawata 
desea asistencia di Para- 
mediconan. 
Polis di trafico a pre- 
senta y mirando unda e ac- 
cidente a sosode, polis di 
Playa mester a desvia trafi- 
co pa un rato te ora cu move 
e autonan. 


Hoben envolvi den accidente serio 
ariba brug di Green Corridor 


Debi na e esaki e vehicu- 
lo a dal contra ambos banda 
di e brug, lagando e auto cu 
masha hopi daño material. 
Door di esaki hopi parti di 
e auto a keda gespart ari- 
ba caminda. Version di e 
chauffeur di e Swift; ta cu 
un otro auto a pone perde 
control. 
Rapid Responder di Am- 


bulance mester a presenta, 
mirando cu e hoben lo no 
tawata tin safety belt y a 
dal su cabes basta duro. 
Net e momento ey tur e 
Ambulancenan 
tawata 
ocupa. Caminda a keda 
cera pa algun rato, te ora 
takelwagen a bay cu e 
auto. 

ARUBA 
DEPORTE 


KRALENDIJK 
-- 
Christiaan Smeets i su ru- 
man muhé, a biaha pa Kòr- 
sou pa partisipá na Curaçao 
Chess Challenge, ku sem- 
per ta tuma lugá na final di 
aprel. E mayornan a finan- 
siá e biahe. 
Den e parti hubenil ku 
a hunga djasabra, Daphne 
Smeets a keda ku tres punto 
for di sinku wega ku ta un 
bon resultado. 
Den hubenil, ta su ru- 
man, Christiaan Smeets, 
kende ta gana e torneo in- 
vikto ku sinku punto for di 


Na Curaçao Chess Challenge 
Christiaan Smeets ta marka historia den ahedres 


sinku wega. E torneo habri 
a tuma lugá di djabièrnè i 
djadumingu atardi a final- 
isá. 
Christiaan Smeets a gana 
di e siguiente hungadónan: 
1. Amir Ayubi 
2. Ursus van Bemmelen 
(kampion di Kòrsou) 
3. Alex Roose (un vet- 
erano den ahedres) 
4. Peter Pelgrim (un 
prospekto ku ta bèk) 
5. Paulus Berkeveld 
Ku e resultado di sinku 
punto for di sinku wega, 
Christiaan a keda invikto 


i ta gana e torneo i asina 
ta pone un rekòrt, pasobra 
nunka ántes un hóben di 
Boneiru a gana e torneo 
habrí i sigur no tur dos tor- 
neo. 
BJSC 
ta 
sumamente 
kontentu ku e resultado akí. 
BJSC ta kumpliendo 35 aña 
dia 18 di mei i dos hóben di 
klup a bira kampion di ahe- 
dres den interkambio ABC, 
pa skolnan primario i awor 
e resultado di Christiaan. 
Christiaan tin un pashon 
grandi pa ahedres i ta risibí 
guia internashonal. 

13-cup Food Processor 


CityShopBonaire 
Kaya International #36 
717.3666 
700.6442 

ANIVERSARIO 


309 


11 pc Combo 
Ninja Power Blender 249 


229 


Robot 
Vacuum Cleaner 


6-piece bowl set 

KRALENDIJK--Kru- 
sada resientemente a 
optené e sertifikando di 
evaluashon di kalidat di ‘ 
Harmonisatie Kwaliteits- 
beoordeling in de Zorg- 
sector, (HKZ). Esaki a 
tuma lugá 13 di mart di 
e aña aki. Na desèmber 
2022 i febrüari 2023, e 
kompania di sertifikashon 
akreditá LRQA, ku sede 
na Rotterdam, Hulanda, 
a hasi e oudit. Esaki a 
enserá revisá, tèst i eva- 
luá sistema i prosesonan 
kompleto den Krusada. 
Ku e sertifikado HKZ, 
Krusada ta demostrá ku ta 
trahando seriamente riba 
kalidat di atenshon i ku e 
institushon ta kumpli ku 


Krusada ta risibí sertifikado 
di kalidat 


e rekisitonan pa e klien- 
tenan, profeshonalnan i 
interesadonan. Ku e serti- 
fikado HKZ, asuntunan 
interno di Krusada ta na 
òrdu, e kliente ta sentral 
i prestashon di servisio i 
atenshon ta mehorá kon- 
stantemente. Krusada lo 
traha mas transparente i 
efisiente den futuro. 
Krusada ta e promé in- 
stitushon na Boneiru pa 
optené e sertifikado HKZ 
ku e standard di atenshon 
i kalidat. 
Sr. J. Josephina direk- 
tor di Krusada, ta konsi- 
derá ku optené e sertifika- 
do ta un logro meresí pa 
tur empleado. "Esaki ta 
posibel solamente danki 


na e kompromiso i mo- 
tivashon di nos emplea- 
donan . Hasta den e peri- 
odo di corona, Krusada 
a demostrá ku emplea- 
donan ta komprometí tur 
dia pa duna kada kliente 
e atenshon i apoyo ku e 
mester. 
No solamente esei, e 
sertifikado HKZ ta mus- 
tra tambe ku Krusada ta 
sigui mehorá tur dia. Un 
resultado ku nan ta or- 
guyoso di dje.” 
E sertifikado HKZ tin 
un periodo bálido 3 aña. 
Tèstnan intermedio ta o- 
bligatorio. Despues di tres 
aña, e re-sertifikashon ta 
tuma lugá. 


